CPT วิ่งแรง 3 วันติด บวกต่อกว่า 4% เดินหน้าทุบสถิติ “ออลไทม์ไฮ” ต่อเนื่อง
CPT วิ่งแรง 3 วันติด บวกต่อกว่า 4% เดินหน้าทุบสถิติ "ออลไทม์ไฮ" ต่อเนื่อง โดยล่าสุด ณ เวลา 14.52 น. อยู่ที่ 2.56 บาท บวก 0.10 บาท หรือ 4.07% สูงสุดที่ 2.70 บาท ต่ำสุดที่ 2.46 บาท ด้วยมูลค่าซื้อขาย 107.76 ล้านบาท
12 มิ.ย. 2561

ผู้สื่อข่าวรายงานว่า ราคาหุ้น บริษัท ซีพีที ไดร์ แอนด์ เพาเวอร์ จำกัด (มหาชน) หรือ CPT ล่าสุด ณ เวลา 14.52 น. อยู่ที่ 2.56 บาท บวก 0.10 บาท หรือ 4.07% สูงสุดที่ 2.70 บาท ต่ำสุดที่ 2.46 บาท ด้วยมูลค่าซื้อขาย 107.76 ล้านบาท

ทั้งนี้ ราคาหุ้น CPT ปรับตัวขึ้น 3 วันติด นับตั้งแต่ราคาหุ้นอยู่ที่ระดับ 2.40 บาท เมื่อวันที่ 8 มิ.ย.61 และปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย (ตลท.) เมื่อวันที่ 20 ธ.ค.2561 โดยถือเป็นการทุบสถิติ “ออลไทม์ไฮ” ต่อเนื่องเป็นวันที่ 2 ต่อจากวานนี้
ด้าน บล.โกลเบล็ก ระบุในบทวิเคราะห์ (11 มิ.ย.) แนะนำ “ซื้อเก็งกำไร” หุ้น CPT ให้แนวรับ 2.34 บาท แนวต้าน 2.52 บาท และจุดตัดขาดทุนที่  2.30 บาท โดยราคาหุ้นปรับตัวขึ้นสร้างจุดสูงสุดใหม่ตามภาพ โดยสามารถปิดเหนือระดับราคาสูงสุดเดิมได้สำเร็จ สอดคล้องกับค่าสัญญาณ MACD+RSI ที่ชี้ขึ้นทำให้มีโอกาสปรับตัวขึ้นต่อได้